**Gradjansko V razred**

NASTAVNA JEDINICA 2: Ravnopravnost

Jesi li ti ravnopravniji od mene?

Ravnopravnost kao pojam definiše da svako, bez obzira na godine, pol, rod, vjeru, etničku

pripadnost itd., ima jednaka prava.

Predgovor Univerzalne deklaracije o ljudskim pravima počinje riječima „priznavanje

urođenog dostojanstva, ravnopravnosti i neotuđivih prava svih članova ljudske zajednice

temelj je slobode, pravednosti i mira u svijetu“. Pojam građanstva ne može se odvojiti od

pitanja ravnopravnosti. Postojanje neravnopravnosti unutar ili između društava ometa

uspješno građanstvo. Ideja ravnopravnosti je, stoga, u središtu obrazovanja za demokratsko

građanstvo. Kao takvo mora sagledati pitanje ravnopravnosti i trebalo bi da osposobi

pojedince da djeluju protiv svih oblika diskriminacije.6

Raznovrsnost (diverzitet) podrazumijeva izdizanje iznad ideje tolerancije do istinskog

poštovanja i uvažavanja različitosti. Ona je središte ideje pluralizma i multikulturalnosti, i

kao takva kamen je temeljac za obrazovanje za demokratiju i ljudska prava. Obrazovanje za

demokratiju i ljudska prava stoga mora uključivati i mogućnost da se ispitaju percepcije i

dovedu u pitanje predrasude i stereotipi. Njegov cilj takođe mora da bude njegovanje i

prihvatanje razlika unutar lokalnih, nacionalnih, regionalnih i međunarodnih zajednica.7

Na solidarnost se može, na mnoge načine, gledati kao na sposobnost pojedinaca da se

izdignu iznad vlastitog prostora i prepoznaju i budu spremni da brane i promovišu prava

drugih. Ključni cilj obrazovanja za demokratiju i ljudska prava takođe jeste da pojedincima

pruži znanje, vještine i vrijednosti koje su im potrebne kako bi u potpunosti učestvovali u

životu svoje zajednice. Kako je ranije istaknuto, djela solidarnosti usko su vezana uz ideju

djelovanja. Međutim, solidarnost je više stvar uma nego stvar ponašanja.8

Predrasuda je sud koji donesemo o drugoj osobi ili ljudima, a da ih u stvari i ne pozajemo.

Predrasude mogu biti negativnog ili pozitivnog karaktera. One se uče kao dio naših procesa

socijalizacije i vrlo ih je teško mijenjati ili iskorijeniti. Stoga je važno da budemo svjesni

njihovog postojanja.

Diskriminacija se može provoditi direktno ili indirektno. Direktnu diskriminaciju karakteriše

namjera da se osoba ili grupa diskriminiše, kao kada zavod za zapošljavanje odbije romskog

kandidata ili kada agencija za iznajmljivanje ne želi da iznajmljuje stanove emigrantima.

Indirektna diskiriminacija usmjerena je ka određenoj politici ili mjeri. Događa se kada naoko

neutralna zakonska odredba, kriterijum ili ponašanje stavlja osobu ili određenu manjinu u de

fakto neravnopravan položaj u poređenju s drugima. Primjeri mogu ići od minimalnih uslova

o visini vatrogasaca (što bi moglo isključiti mnogo više ženskih nego muških kandidata), do

trgovačkog centra koji ne zapošljava osobe u dugim suknjama, ili vladinog zavoda odnosno

školskih propisa koji zabranjuju ulaz ili prisutnost ljudi koji nose marame. Ova naoko

neutralna pravila koja se odnose na etničku ili vjersku pripadnost mogu značiti pretjerano

nepovoljan položaj pripadnika određenih manjina ili vjerskih grupa koji nose duge suknje ili

marame.9

Pojam „rod“ odnosi se na društveno stvorene uloge muškaraca i žena koje im se pridodaju na

osnovu njihovog pola. Rodne uloge, stoga, zavise od određenog društveno-ekonomskog,

političkog i kulturološkog konteksta i na njih utiču i drugi faktori uključujući rasu, etničku

pripadnost, društveni položaj, seksualnu orjentaciju i starosno doba.